Ir-Regolament tal-Kummissjoni (KE) Nru 493/2002
tad-19 ta’ Marzu 2002
li jemenda r-Regolament tal-Kunsill (KEE) Nru 2771/75 dwar l-organizzazzjoni komuni tas-suq tal-bajd u r-Regolament tal-Kunsill (KEE) Nru 2777/75 dwar l-organizzazzjoni komuni tas-suq tal-laħam tat-tjur fir-rigward tal-kodiċijiet tan-Nomenklatura Magħquda ta’ ċerti prodotti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta' Frar 1979 dwar il-proċedura għall-aġġustament tan-nomenklatura tat-Tariffa Doganali Komuni użata għal prodotti agrikoli [1] kif l-aħħar emendata bir-Regolament (KE) Nru 3290/94 [2], u b’mod partikolari l-Artikolu 2(1) tiegħu,
Billi:
(1) Ir-Regolament tal-Kummissjoni (KE) Nru 2031/2001 tas-6 ta’ Awissu 2001 li jemenda l-Anness I mar-Regolament tal-Kunsill (KEE) Nru 2658/87 dwar in-nomenklatura tat-tariffi u statistika u dwar it-Tariffa Doganali Komuni [3] jemenda n-Nomenklatura Magħquda għal ċerti prodotti.
(2) L-Anness I mar-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq tal-bajd [4], kif l-aħħar emendat bir-Regolament tal-Kummissjoni (KE) Nru 1516/96 [5], u l-Artikolu 1(1) tar-Regolament tal-Kunsill (KEE) Nru 2777/75 tad-29 ta’ October 1975 dwar l-organizzazzjoni komuni tas-suq tal-laħam tat-tjur [6], kif l-aħħar emendat bir-Regolament tal-Kummissjoni (KE) Nru 2916/95 [7], għandu b’konsegwenza jkun emendat.
(3) L-emendi għandhom japplikaw mid-data ta’ l-applikazzjoni tar-Regolament (KE) Nru 2031/2001.
(4) Il-miżuri li jiddisponi għalihom dan ir-Regolament huma skond l-opinjoni tal-Kumitat ta’ Ġestjoni għall-Laħam tat-Tjur u Bajd,
ADOTTAT DAN IR-REGOLAMENT:
Artikolu 1
Fl-Anness I mar-Regolament (KEE) Nru 2771/75, il-vers:
"190530 | - Gallettini ħelwin; waffles u gallettini rqaq" |
ikun issostitwit b'li ġej:
"190531 | - Gallettini ħelwin" |
u
"190532 | - Waffles u gallettini rqaq." |
Artikolu 2
Fl-Artikolu 1(1) tar-Regolament (KEE) Nru 2777/75, il-kodiċi NM "02109071 u 02109079" huma sostitwiti bil-kodiċi NM "02109971 u 02109979".
Artikolu 3
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu japplika mill-1 ta' Jannar 2002.
Dan ir-Regolament għandu jorbot fl-intier tiegħu u direttament japplika fl-Istati Membri kollha.
Magħmul fi Brussel, fid-19 ta’ Marzu 2002.